



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

Λευκάδα, 27/5/2022

**ΑΝΑΚΟΙΝΩΣΗ**

O Δήμαρχος Λευκάδας Χαράλαμπος Καλός υπέγραψε σύμβαση παροχής υπηρεσιώνμε τον Βασίλη Μεντογιάννη - UFR - TEAM, την Τετάρτη 25/5/2022, για το έργο: «**ΥΠΗΡΕΣΙΕΣ ΑΞΙΟΛΟΓΗΣΗΣ ΤΟΥ ΚΑΤΑΔΥΤΙΚΟΥ ΑΠΟΤΥΠΩΜΑΤΟΣ ΤΗΣ ΛΕΥΚΑΔΑΣ»**. Το ποσό της σύμβασης ανέρχεται στα **24.800,00€**, και θα καλυφθεί ισόποσα από ιδίους πόρους του Δήμου Λευκάδας και του Επιμελητηρίου, βάσει της προγραμματικής σύμβασης που υπέγραψαν στις 8/12/21.

Ο ανάδοχος θα αξιολογήσει το καταδυτικό αποτύπωμα της Λευκάδας, με την παρουσίαση τουλάχιστον τριών διαφορετικών προτεινόμενων καταδυτικών διαδρομών-καταδυτικών σημείων, και θα αξιολογήσει την χωροθέτηση καταδυτικού πάρκου στον τόπο μας.

Καθώς η Λευκάδα διαθέτει ένα σπάνιο φυσικό περιβάλλον με ενδιαφέροντες βυθούς, γεμάτους ύφαλους και σπήλαια, εκτιμάται τότε ο Δήμος θα μπορέσει να συγκροτήσει έναν ιδιαίτερο αξιόλογο πόλο καταδυτικού τουρισμού.

Με οικονομικές, λειτουργικές και στοχευμένες ενέργειες, αποσκοπούμε στην αποτελεσματικότερη τουριστική ανάδειξη της Λευκάδας, ώστε να βελτιωθεί και περαιτέρω η ανάπτυξη της τοπικής οικονομίας.

 ΑΠΟ ΤΟΝ ΔΗΜΟ ΛΕΥΚΑΔΑΣ